EUROOPAN YHTEISÖJEN KOMISSIO 
Bryssel, 01.07.1998 
KOM(1998)4121opull. 
Suositus 
NEUVOSTON PÄÄTÖKSEKSI 
CFA:n frangin ja Komorien frangin valuuttakursseihin liittyvistä asioista 
(komission esittämä) 

Suositus neuvoston päätökseksi 
CFA:n frangin ja Komorien frangin valuuttakursseihin liittyvistä asioista 
PERUSTELUT 
Ranska on tehnyt useita valuuttakursseja koskevia sopimuksia Länsi-Afrikan talous- ja 
rahaliiton (Union économique et monétaire ouest-africaine, UEMOA), Keski-Afrikan 
talous- ja rahayhteisön (Communauté économique et monétaire de l'Afrique Centrale, 
CEMAC) ja Komorien kanssa1. 
Tämän alueen yhteinen valuutta, joka on tulosta Ranskan ja CFA-alueen maiden 
sopimuksesta, täydentää merkittävästi yhteisön kehitysyhteistyöpolitiikkaa. Se liittyy 
johdonmukaisesti yhteisön pyrkimyksiin edistää alueellista yhteistyötä ja kasvua 
syvemmän keskinäisen taloudellisen riippuvuuden ja yhteisvastuullisuuden kautta 
esimerkiksi Länsi-Afrikan talous- ja rahaliitossa. Se parantaa yhteisön osallistujamaille 
antaman merkittävän tuen tehokkuutta riippumatta siitä, annetaanko tukea kansallisten 
maaohjelmien, rakennesopeutustuen tai alueellisten rahastojen muodossa. 
Yhteisen valuutan käyttö on tietenkin rahapoliittinen asia. Tässä tapauksessa siihen 
kuitenkin liittyy todellinen kehitysyhteistyöulottuvuus, sillä se täydentää yhteisön 
kehitysstrategiaa, jonka tavoitteena on kasvu, köyhyyden lievittäminen ja yhdentyminen 
maailmantaloudessa alueellisen yhdentymisen kautta. 
Tammikuun 1. päivästä 1999 alkaen yhteisöllä on yksinomainen toimivalta raha- ja 
valuutta-asioissa niissä jäsenvaltioissa, jotka siirtyvät euroon. Yhteisön ulkopuolisten 
maiden kanssa raha- tai valuutta-asioista tehtyjen sopimusten on heijastettava tätä 
toimivallan jakoa. Yhteisön on siten päätettävä näiden sopimusten tulevaisuudesta. 
Tämän johdosta komissio esittää luonnoksen neuvoston päätökseksi, joka sallii Ranskan 
säilyttävän nykyiset sopimukset, jotka koskevat CFA:n frangiin (liikkeeseenlaskijat ovat 
Banque Centrale des Etats de l'Afrique de l'Ouest ja Banque des Etats de l'Afrique 
Centrale) ja Komorien frangiin (liikkeeseenlaskija on Komorien keskuspankki, Banque 
Centrale des Comores) liittyviä valuuttakursseja. 
l Convention de coopération monétaire du 23 novembre 1972 entre les Etats membres de la Banque des 
Etats de l'Afrique centrale (BEAC) et la République française, sellaisena kuin se on muutettuna; 
Convention de compte d'opérations du 13 mars 1973 entre le ministre de l'Economie et des Finances 
de la République française et le Président du Conseil de l'administration de la Banque des Etats de 
l'Afrique Centrale, sellaisena kuin se on muutettuna; Accord de coopération du 4 décembre 1973 entre 
la République française et les Républiques membres de l'union monétaire ouest-africaine, sellaisena 
kuin se on muutettuna; Convention de compte d'opérations du 4 décembre 1973 entre le ministre de 
l'Economie et des Finances de la République Française et le Président du conseil des ministres de 
l'Union monétaire ouest-africaine, sellaisena kuin se on muutettuna; Accord de coopération monétaire 
du 23 novembre 1979 entre la République française et la République fédérale islamique des Comores, 
sellaisena kuin se on muutettuna; Convention de compte d'opérations du 23 novembre 1979 entre le 
ministre de l'Economie et des Finances de la République Française et le ministre des Finances, de 
l'Economie et du Plan de la Républiqe fédérale des Comores, sellaisena kuin se on muutettuna. 
i- 6 
I. Yleisiä näkökohtia 
EY:n perustamissopimuksen 109 artiklan 3 kohdassa määrätään, että "Poiketen siitä, mitä 
228 artiklassa määrätään, tapauksissa, joissa on tarve yhteisön sekä yhden tai useamman 
valtion taikka kansainvälisen järjestön kesken neuvotella raha- ja valuuttaoloja 
koskevista sopimuksista, neuvosto päättää määräenemmistöllä komission suosituksesta ja 
EKP:a kuultuaan näiden neuvottelujen järjestelyistä sekä näiden sopimusten 
tekemisestä." 
Ranskan ja Länsi-Afrikan talous- ja rahaliiton (Union économique et monétaire ouest-
africaine, UEMOA), Keski-Afrikan talous- ja rahayhteisön (Communauté économique et 
monétaire de l'Afrique Centrale, CEMAC) ja Komorien väliset sopimukset sisältävät 
määräyksen Ranskan frangin ja CFA:n frangin ja Komorien frangin kiinteästä 
vaihtokurssista Ranskan frangiin nähden. Ranskan frangi korvataan eurolla 1. 
tammikuuta 1999. 
Näillä sopimuksilla ei todennäköisesti ole merkittävää vaikutusta euroalueen yhteiseen 
raha- ja valuuttapolitiikkaan. CFA:n frangin ja Komorien frangin vaihdettavuuden 
takaaminen perustuu Ranskan valtiovarainministeriön talousarviositoumukseen. Kullakin 
sopimukseen osallistuvalla keskuspankilla (Banque Centrale des Etats de l'Afrique de 
l'Ouest, Banque des Etats de l'Afrique Centrale ja Banque Centrale des Comores) on 
Ranskan valtiovarainministeriössä tili, joka periaatteessa antaa kyseessä olevalle 
keskuspankille rajattoman tilinylitysmahdollisuuden. Keskuspankkien on samalla 
pidettävä huomattava osa (periaatteessa vähintään 65 %) valuuttavarannoistaan kyseisellä 
tilillä. 
Ranskan keskuspankki, josta tulee 1. tammikuuta 1999 olennainen osa Euroopan 
keskuspankkijärjestelmää, ei ole velvollinen takaamaan CFA:n frangin ja Komorien 
frangin vaihdettavuutta. Nykyisten sopimusten jatkaminen ei siten vaikuttane EMUn 
häiriöttömään toimintaan. 
II. Artikloja koskevat huomautukset 
1 artikla 
Artikla heijastaa sitä, että Ranskan ja Länsi-Afrikan talous- ja rahaliiton (Union 
économique et monétaire ouest-africaine, UEMOA), Keski-Afrikan talous- ja 
rahayhteisön (Communauté économique et monétaire de l'Afrique Centrale, CEMAC) ja 
Komorien väliset valuuttakurssisopimukset kuuluvat yhteisön toimivaltaan euron 
käyttöönottopäivästä alkaen. Artiklassa määrätään, että Ranska saa jatkaa nykyisiä 
sopimuksia. 
2 artikla 
Artiklassa määrätään, että Ranska ja afrikkalaiset sopimuspuolet ovat yksin vastuussa 
Ranskan ja UEMOA:n, CEMAC:n ja Komorien kanssa tehtyjen sopimusten 
täytäntöönpanosta. Artiklassa ei määrätä sopimuksiin tehtävistä muutoksista. 
3 artikla 
Artiklassa määrätään, että Ranska ilmoittaa säännöllisesti komissiolle ja talous- ja 
rahoituskomitealle sopimusten täytäntöönpanosta. Säännöllisellä tarkoitetaan sitä, että 
kaikista tapahtumista, joilla saattaa olla vaikutusta yhteisen raha- ja valuuttapolitiikan 
häiriöttömään harjoittamiseen, ilmoitetaan hyvissä ajoin. 
Ranskan on ilmoitettava talous- ja rahoituskomitealle etukäteen Ranskan frangin ja 
CFA:n ja Komorien frangien vaihtokurssiin tehtävistä muutoksista. 
4 artikla 
Päätöksen 4 ja 5 artiklassa määrätään Ranskan, UEMOA:n, CEMAC:n ja Komorien 
välisiin sopimuksiin tehtäviä muutoksia koskevista säännöistä. Päätöksessä erotetaan 
muutokset, jotka muuttavat sopimuksen luonnetta tai soveltamisalaa ja ne, joilla ei ole 
kyseistä vaikutusta. Päätöksen 4 artiklassa käsitellään viimeksi mainittuja muutoksia. 
Näissä tapauksissa Ranska saa hyväksyä muutokset ilmoitettuaan niistä komissiolle ja 
talous-ja rahoituskomitealle. 
Siirtäessään Ranskalle toimivallan neuvotella ja hyväksyä nykyisiin sopimuksiin tehtävät 
kyseiset muutokset neuvosto käyttää raha- tai valuuttajärjestelmäasioita koskeviin 
neuvottelujärjestelyihin ja sopimusten tekemiseen liittyvää päätösvaltaansa. 
5 artikla 
Tässä artiklassa viitataan Ranskan, UEMOA:n, CEMACin ja Komorien välisiin 
sopimuksiin tehtäviin muutoksiin, jotka muuttavat nykyisten sopimusten soveltamisalaa 
tai luonnetta. 
Ranskan on toimitettava kyseiset suunnitelmat komissiolle ja talous- ja 
rahoituskomitealle. Komissio toimittaa neuvostolle päätössuosituksen. EY:n 
perustamissopimuksen 109 artiklan 3 kohdan mukaisesti neuvosto päättää asiasta EKP:a 
kuultuaan. 
Kaikki muutokset, jotka eivät ole pelkkiä teknisiä muutoksia ja jotka ovat sopimusten 
luonteeseen tai soveltamisalaan tehtäviä muutoksia, edellyttävät siten neuvoston 
hyväksyntää. Tämä koskee myös muutoksia sopimuspuolina oleviin maihin ja muutoksia 
periaatteeseen, jonka mukaan euro ja CFA:n ja Komorien frangit ovat vapaasti 
vaihdettavissa kiinteällä vaihtokurssilla, minkä takaa Ranskan valtionvarainministeriön 
talousarviositoumus. 
6 ja 7 artikla 
Artiklassa varmistetaan, että Ranskalle osoitettu päätös on sovellettavissa talous- ja 
rahaliiton kolmannen vaiheen alusta, toisin sanoen 1. tammikuuta 1999 alkaen. Tämä on 
myös ensimmäinen päivä, jolloin 109 artiklan 3 kohtaa sovelletaan. 

Suositus: 
Neuvoston päätös 
CFA:n frangin ja Komorien frangin valuuttakursseihin liittyvistä asioista 
Euroopan unionin neuvosto, joka 
ottaa huomioon Euroopan yhteisön perustamissopimuksen ja erityisesti sen 109 artiklan 3 
kohdan, 
ottaa huomioon komission suosituksen, 
ottaa huomioon Euroopan keskuspankin lausunnon, 
sekä katsoo, että 
(1) 3 päivänä toukokuuta 1998 annetun neuvoston asetuksen (EY) N:o 974/98l 
mukaan euro korvaa 1 päivästä tammikuuta 1999 lähtien kunkin osallistuvan 
jäsenvaltion valuutan muuntokurssilla, 
(2) yhteisöllä on toimivalta raha- ja valuutta-asioissa euron käyttöön ottavissa 
jäsenvaltioissa kyseisestä päivämäärästä alkaen, 
(3) neuvosto päättää raha- tai valuuttajärjestelmäasioita koskevien sopimusten 
neuvotteluihin ja sopimusten tekemiseen liittyvistä aiheellisista järjestelyistä, 
(4) Ranska on tehnyt useita sopimuksia Länsi-Afrikan talous- ja rahaliiton (Union 
économique et monétaire ouest-africaine, UEMOA), Keski-Afrikan talous- ja 
rahayhteisön (Communauté économique et monétaire de l'Afrique Centrale, 
CEMAC) ja Komorien kanssa, joiden tarkoituksena on taata CFA:n frangin ja 
Komorien frangin vaihdettavuus Ranskan frangiin kiinteällä vaihtokurssilla2, 
EYVL L 139, 11.5.1998, s. 1. 
Convention de coopération monétaire du 23 novembre 1972 entre les Etats membres de la Banque des 
Etats de l'Afrique centrale (BEAC) et la République française, sellaisena kuin se on muutettuna; 
Convention de compte d'opérations du 13 mars 1973 entre le ministre de l'Economie et des Finances 
de la République française et le Président du Conseil de l'administration de la Banque des Etats de 
l'Afrique Centrale, sellaisena kuin se on muutettuna; Accord de coopération du 4 décembre 1973 entre 
la République française et les Républiques membres de l'union monétaire ouest-africaine, sellaisena 
kuin se on muutettuna; Convention de compte d'opérations du 4 décembre 1973 entre le ministre de 
l'Economie et des Finances de la République Française et le Président du conseil des ministres de 
l'Union monétaire ouest-africaine, sellaisena kuin se on muutettuna; Accord de coopération monétaire 
du 23 novembre 1979 entre la République française et la République fédérale islamique des Comores, 
sellaisena kuin se on muutettuna; Convention de compte d'opérations du 23 novembre 1979 entre le 
ministre de l'Economie et des Finances de la République Française et le ministre des Finances, de 
l'Economie et du Plan de la Républiqe fédérale des Comores, sellaisena kuin se on muutettuna. 
(5) Ranskan frangi korvataan eurolla 1 päivänä tammikuuta 1999, 
(6) CFA:n frangin ja Komorien frangin vaihdettavuuden takaa Ranskan 
viranomaisten talousarviositoumus; Ranskan viranomaiset ovat vakuuttaneet, että 
UEMOA:n, CEMAC:n ja Komorien kanssa tehdyillä sopimuksilla ei ole 
merkittäviä taloudellisia vaikutuksia Ranskalle, 
(7) näillä sopimuksilla ei todennäköisesti ole merkittävää vaikutusta euroalueen raha-
ja valuuttapolitiikkaan; nykyisessä muodossa ja täytäntöönpanotilanteessa nämä 
sopimukset eivät todennäköisesti muodosta estettä talous- ja rahaliiton 
häiriöttömälle toiminnalle, 
(8) Ranska ja afrikkalaiset sopimuspuolet haluavat jatkaa nykyisiä sopimuksia sen 
jälkeen, kun Ranskan frangi on korvattu eurolla; on aiheellista, että Ranska saa 
jatkaa nykyisiä sopimuksia sen jälkeen, kun Ranskan frangi on korvattu eurolla ja 
että Ranska ja afrikkalaiset sopimuspuolet vastaavat yksin sopimusten 
täytäntöönpanosta, 
(9) on tarpeen, että yhteisölle ilmoitetaan säännöllisesti näiden sopimusten 
täytäntöönpanosta ja niihin suunnitelluista muutoksista, 
(10) on tarpeen, että toimivaltaisia yhteisön toimielimiä kuullaan ennen sopimusten 
luonteeseen tai soveltamisalaan liittyvien muutosten tekemistä; tämä koskee 
sopimusten osapuolia ja periaatetta vapaasta vaihdettavuudesta euron ja CFA:n ja 
Komorien frangien välillä kiinteällä vaihtokurssilla, ottaen huomioon että 
Ranskan valtiovarainministeriön talousarviositoumus takaa kyseisen 
vaihdettavuuden, 
(11) jäsenvaltiot voivat tehdä kansainvälisiä sopimuksia sanotun kuitenkaan 
rajoittamatta yhteisön toimivaltaa ja yhteisön sopimuksia talous- ja rahaliiton 
suhteen, 
ON ANTANUT TÄMÄN PÄÄTÖKSEN: 
1 artikla 
Kun Ranskan frangi korvataan eurolla, Ranska saa jatkaa nykyisiä valuuttakursseja 
koskevia sopimuksia, jotka on tehty Länsi-Afrikan talous- ja rahaliiton (Union 
économique et monétaire ouest-africaine, UEMOA), Keski-Afrikan talous- ja 
rahayhteisön (Communauté économique et monétaire de l'Afrique Centrale, CEMAC) ja 
Komorien kanssa. 
* 
2 artikla 
Ranska ja afrikkalaiset sopimuspuolet vastaavat yksin näiden sopimusten 
täytäntöönpanosta. 
10 
3 artikla 
Toimivaltaiset Ranskan viranomaiset ilmoittavat säännöllisesti komissiolle, Euroopan 
keskuspankille ja talous- ja rahoituskomitealle sopimusten täytäntöönpanosta. Ranskan 
viranomaiset ilmoittavat talous- ja rahoituskomitealle etukäteen euron ja CFA:n frangin 
tai Komorien frangin vaihtokurssin muuttamisesta. 
4 artikla 
Ranska saa neuvotella ja tehdä muutoksia nykyisiin sopimuksiin, siltä osin kuin 
sopimusten luonnetta tai soveltamisalaa ei muuteta. Sen on ilmoitettava komissiolle ja 
talous-ja rahoituskomitealle etukäteen kyseisistä muutoksista. 
5 artikla 
Ranskan on toimitettava näiden sopimusten luonteen tai soveltamisalan muuttamista 
koskevat suunnitelmat komissiolle sekä talous- ja rahoituskomitealle. Suunnitelmat 
edellyttävät neuvoston hyväksyntää komission suosituksesta kun Euroopan 
keskuspankkia on kuultu. 
6 artikla 
Tätä päätöstä sovelletaan 1 päivästä tammikuuta 1999. 
7 artikla 
Tämä päätös on osoitettu Ranskalle. 
Tehty Brysselissä 
Neuvoston puolesta 
Puheenjohtaja 
11 
ISSN 1024-4492 
KOM(98) 412 lopullinen 
ASIAKIRJAT 
FI 09 06 11 
Luettelonumero : CB-CO-98-431-FI-C 
ISBN 92-78-37882-8 
Euroopan yhteisöjen virallisten julkaisujen toimisto 
L-2985 Luxemburg 
li